text: MusicAntic: Gerard Quintana
  Gerard Quintana (Girona, 27 de novembre de 1964) és cantant de pop-rock, primer en el grup Sopa de Cabra i després en solitari, passant per altres grups i espectacles.
  Abans de formar part de Sopa de Cabra havia estat en els grups Hasta los huevos de Mili i Ninyin'sMine Workers Union Band. Més endavant va entrar a formar part de Sopa de Cabra com a cantant i compositor des dels inicis del grup (1986) fins la seva dissolució l'any 2003.
  Aquell mateix any inicia la seva carrera en solitari amb el disc Senyals de fum, gravat als estudis de Quimi Portet. L'any 2004 edita el seu segon disc en solitari Les claus de sal, més intimista i on el piano agafa més importància. El novembre de 2005 treu el disc Per un tros de cel. Paral·lelament ha gravat dos treballs amb Jordi Batiste Els miralls de Dylan i Sense reina ni as, on versionen Bob Dylan
  També l'hem vist en el grup de versions Astun Kiki i en l'espectacle de l'Àngel Bo. Després de la dissolució de Sopa de Cabra va presentar l'espectacle Els Enfants du Paradis on compartia escenari amb Dani Nel·lo i Lídia Pujol. També va fer una gira de petit format amb en Francesc Bertran, anomenada Doble Zero.